# Kehittämiskirjaston ohjausryhmän muistio 7.12.2022

**Aika** 7.12.2022 klo 12.00 – 14.00

**Paikka** Teams-etäkokous

**Läsnä** Grahn Juliaana, Tampereen kaupunginkirjasto (AKEPiKe)

Mustikkamäki Mika, Länsi- ja Sisä-Suomen aluehallintovirasto

Määttänen Antti, Jyväskylän kaupunginkirjasto

Rikkilä Jarkko, pj., siht., Tampereen kaupunginkirjasto (AKEPiKe)

Salmenkangas Niina, Tampereen kaupunginkirjasto

Uusitalo Laila, Valkeakosken kaupunginkirjasto

Vehkoo Tiina, Jyväskylän kaupunginkirjasto

Vesterinen Tuire, Muuramen kunnankirjasto

**1. Ajankohtaista: Vaikuttamisoppaan teaseri PiKe-ohry -edition, mitä on tulossa?**

Kalle Lehtinen esitteli tämän vuoden julkaisun eli vaikuttamisoppaan sisältöä ja taittoa. Julkaisun rakentamisen prosessi ja Kallen projektin keräsi kehuja ja kiitoksia.

Pienten PiKe-kirjastojen puolella -projektissa toteutettiin esimerkiksi seuraavaa toimintaa:

22. – 23. 9. LAKEPIKE -kehittäjäfestarit teemalla Viestintää ja hyvinvointia pienessä kirjastossa.

27.5. Ratkaisukahvit #22: Pienten kirjastojen puolella pe 27.5.

-Hankkeen esittelyä

12.10. Pienten kirjastojen etäkahvit – terveiset Kuhmoisista ja Punkalaitumelta. Tänne kutsuttiin vain pienten kirjastojen työntekijöitä.

23.10. Pienet kirjastot, media ja yhteistyö: kirjasto vaikuttavasti paikallismediassa -kehittämispäivä pienille

3.11. Pienet kirjastot, viestintä ja päättäjät: kirjasto vaikuttavasti esille -kehittämispäivä pienille

Kivaa, että on kirjastoja! – opas vaikuttamiseen keskittyy esimerkkitapauksissaan pienten kuntien kirjastoihin, mutta julkaisusta on apua kaiken kokoisissa kirjastoissa työskenteleville. Uudesta oppaasta on hyötyä kirjastojen johtamiseen, markkinointiin ja uusille ammattilaisille. Julkaisua kannattaa jakaa myös päättäjille esimerkkinä kirjastotyöstä.

Vaikuttamisopasta jaetaan 500 kpl Pirkanmaan ja Keski-Suomen kirjastoihin (AKE Tampere) sekä 400 kpl Kainuun ja Pohjois-Pohjanmaan (AKE Oulu) kirjastoihin. Oppaan sähköinen e-julkaisu ja saavutettava PDF ovat kaikkien saatavilla ja hyödynnettävissä vapaasti osoitteesta https://akepike.fi/julkaisut/vaikuttamisopas.

Vaikuttamisoppaaseen liittyy vaikuttamiskorttien pakka, josta tuotetaan rajattu painos. Vaikuttamiskortit ovat saatavilla vain fyysisessä muodossa ja niitä jaetaan alueen kirjastojen esihenkilöille rajatummin.

Vaikuttamisoppaan ja -korttien julkistustilaisuus järjestetään Teams-etäyhteydellä perjantaina 13.1.2023 klo 13–14.30.

**2. Akepiken vuosikello 2023 – koulutuspäivien ajankohdat**

Käytiin läpi akepiken tekemä runko tulevan vuoden koulutusten painotuksista ja ajankohdista. Keskustelua herätti PiKe-visiotyön päivämäärät ja ehdotetut ajankohdat PiKe-johtajien etäkahveille. Päätettiin tehdä muutokset johtajakahvien ajankohtiin.

* Etäkahvit: PiKe-johtajien etäkahvit 1.2. klo 12 - 13.15
* Etäkahvit: PiKe-johtajien etäkahvit 8.3. klo 12 - 13.15
* Etäkahvit: PiKe-johtajien etäkahvit 5.4. klo 12 - 13.15
* Etäkahvit: PiKe-johtajien etäkahvit 3.5. klo 12 - 13.15
* Etäkahvit: PiKe-johtajien etäkahvit 7.6. klo 12 - 13.15
* Etäkahvit: PiKe-johtajien etäkahvit 16.8. klo 12 - 13.15
* Etäkahvit: PiKe-johtajien etäkahvit 4.10. klo 12 - 13.15
* Etäkahvit: PiKe-johtajien etäkahvit 25.10. klo 12 - 13.15
* Etäkahvit: PiKe-johtajien etäkahvit 22.11. klo 12 - 13.15

Johtajakahvit pohjustavat PiKe-visiotyötä. Tavoitteena on rakentaa tulevaisuutta palveleva johtajien verkosto työn vertaistukeen ja PiKe-yhteistoiminnan kehittämiseen.

[Akepiken vuoden 2023 toiminnan vuosikello on julkaistu artikkelissa täällä.](https://akepike.fi/akepiken-vuosikello-2023/)

Alueellisen kehittämistehtävän osaamisen kehittämisessä vuonna 2023 on kaksi keskeistä painopistettä. Luomme yhteisen PiKe-vision ja johtajaverkoston PIKI- ja Keski-kirjastojen strategiatyön pohjaksi sekä tuotamme luonnollisesti kaikille alueen työntekijöille suunnattuja oppimisen paikkoja eri toteutusmuodoissa.

Koulutussisällöt tarjoavat erityisesti tänä vuonna työkaluja kirjaston arkeen. Pyrimme kaikin tavoin siihen, että koulutukset ovat konkreettisia ja niissä opetellaan mielellään yhtä asiaa kerrallaan. Teemat ja niistä johdettavat sisällöt pohjautuvat PiKe-työntekijöiden ja esihenkilöiden toiveisiin, joita kartoitettiin viime syksynä toteutetussa kyselyssä.

**Täydennyskoulutuksen teemoja on tänä vuonna kuusi:**

1. Kulttuurihyvinvointi ja vaikuttaminen
2. Kestävä kehitys ja osallisuustaidot
3. Pedagogisuus, aspa ja digiosaaminen
4. Markkinointi, esiintyminen ja tapahtumatyö
5. Kokoelmat, kirjallisuus ja sisältöjen avaaminen
6. Kriittinen monilukutaito ja tiedon luotettavuus

Kuten kirjastolain muotoilu kuuluu, alueellista kehittämistehtävää hoitava kirjasto tekee yhteistyötä muiden AKE-kirjastojen kanssa. Tätä jatketaan esimerkiksi Lahden AKE:n ja Porvoon AKE:n kanssa. Myös aluehallintoviraston kanssa jatketaan yhteistyötä hankkeiden, kirjastojuridiikan, tekijänoikeuksien ja kirjastokeskustelujen kautta.

Oppimisen monimuotoisuus on tullut jäädäkseen, joten tilaisuudet voivat toteutua käytännössä lähipäivinä alueen solmukohdissa, suoralähetyksinä verkossa, Liboppi-kursseina ja tallenteina sekä suoraan kirjastoihin tilattavina työpajoina. Oppimisvierailuja suunnataan kiinnostaviin kohteisiin kirjastokentällä ja alamme ulkopuolella.

Tulevien koulutusten listaa pääsee seuraamaan Tulevat koulutukset -sivulta. Koulutusten jälkeen tilaisuudet siirretään Opiskelumateriaalit-sivulle, jos jaossa on tallenteita tai muita materiaaleja.

**3. AKE-tiimien perusparannus: Tiimien pelikirjat, tavoitteiden määrittely ja jäsenten rekry.**

Akepikessä vaikuttaa tällä hetkellä kolme substanssitiimiä: lanu-tiimi (lasten ja nuorten kirjastotyö), digitiimi (digiosaaminen ja kirjastotyö) ja esa-tiimi (esteettömyys- ja saavutettavuusosaaminen). Lanu-tiimi on pyörinyt toiminnan alkuajoista lähtien, digitiimi kehittyi yleisten kirjastojen digihankkeen myötä ja esa-tiimin tarve nousi saavutettavuusosaamisen vahvistamiseen liittyen pari vuotta sitten.

Vuonna 2023 olisi tavoitteena toteuttaa tiimien perusparannus ja kaikille tiimeille pelikirjat toiminnan pyörittämiseen. Pelikirjat tulevat sisältämään:

1. tiimien tavoitteet ja suunnan määrittely
2. tiimien osallistuminen akepike-toimintaan
3. tiimien jäsenten toimikausien määrittely
4. tiimien jäsenten vastuut ja osallistuminen toimintaan
5. tiimien suunnittelemat koulutusmuodot (foorumit, tietoiskut)
6. tiimien jäsenten toimiminen kontaktihenkilöinä substanssin kehittämisessä

**4. Tiedoksi: Akepiken henkilöstö vuosimallia 2023 – mitä muutoksia?**

Vuonna 2023 akepike-toiminnan henkilöstön rakennetta selkeytetään. Pienemmistä osaprosenteista luovutaan sekä koordinaattorin ja projektisuunnittelijan lisäksi rekrytoidaan määräaikainen toinen projektisuunnittelija kehittämiskirjaston työtä tekemään.

**5. Tiedoksi: PiKe-visiotyö ja johtajien verkosto**

PiKe-visiotyön tueksi on perustettu visiotyön projektiryhmä. Visiotyön projektiryhmä suunnittelee kimppojen strategiatyön pohjaksi luotavaa PiKe-visiota, sisällöllisiä painotuksia ja PiKe-johtajakahvien sisältöjä. Visiotyön projektiryhmä kokoontuu ensimmäisen kerran torstaina 12.1. ja ryhmässä ovat tällä hetkellä seuraavat jäsenet:

1. Hanna Martikainen (Jyväskylä)
2. Niina Salmenkangas (Tampere)
3. Juha Hälinen (Jyväskylä)
4. Petri Tonteri (Tampere)
5. Salla Hyökki (Tampere, PIKI)
6. Jarkko Rikkilä (Tampere, akepike)
7. Laura From (Pirkkala, PIKI)
8. Elina Pimiä (Ikaalinen, PIKI)
9. Risto Heikkinen (Laukaa, Keski-kirjastot)

**6. Ratkaisukahvit ensi vuonna – aiheiden pohdinta**

Ratkaisukahvit-etäkahvit jatkuvat vuonna 2023 tutulla konseptilla. Kahveilla kuullaan Noin viikon kirjastouutiset -katsaus ja tämän lisäksi esitys tai pohjustus jostakin ajankohtaisesta kirjastoalan aiheesta.

Tällä hetkellä sovitut ovat: 20.1. Ratkaisukahvit #28: Nuorten kirjastolaisten ammattikuva / 24.2. Ratkaisukahvit #29: E-kirjastohankkeen kuulumiset / 31.3. Ratkaisukahvit #30: Libraryranking.com.

Keskusteltiin muista ratkaisukahvien aihepiireistä. Mitkä aiheet PiKe-ohry kokee tärkeäksi ja merkittäväksi? Aiheiksi ehdotettiin seuraavia:

1. omatoimikirjastot
2. sote-uudistus, hyvinvointialueet ja kirjastot
3. kulttuurihyvinvoinnin käsite ja kirjastot, esimerkkejä
4. valmiussuunnittelu, varautuminen ja kirjastojen rooli
	1. kirjastot ja sähkökatkot
	2. tietosuojakysymykset, hybridiuhat
5. kestävä kehitys ja käytännön ratkaisut:
	1. resurssiviisaus
	2. muovitus ja muovittamattomuus
	3. kirjastot ja ympäristöasiat
6. turvallisemman tilan rakentamisen periaatteet ja mallit

**7. Vuoden 2023 PiKe-ohryn tapaamiset ja tapaamismuodot**

Sovittiin vuoden 2023 PiKe-ohryn kokoontumisten ajat ja paikat.

* ke 15.3.2023 klo 12 – 14 / Jyväskylä
* ke 3.5.2023 klo 12 – 14 / Teams
* ke 13.9.2023 klo 12 – 14 / Tampere
* ke 29.11.2023 klo 12 – 14 / Teams